b'\n_START_ARTICLE_\nNicole Stott\n_START_SECTION_\nUra NASAssa\n_START_PARAGRAPH_\nVuonna 1988 Stott liittyi NASAn Kennedy Space Centeriin (KSC) avaruussukkuloiden huoltohangaarien (Orbiter Processing Facility) operaatioinsin\xc3\xb6\xc3\xb6riksi. Kahtena viimeisen\xc3\xa4 vuotenaan KSC:ss\xc3\xa4 h\xc3\xa4n toimi Space Station Hardware Integration Officessa ja siirrettiin Huntington Beachiin, Kaliforniaan, miss\xc3\xa4 h\xc3\xa4n toimi NASAn projektijohtajana Kansainv\xc3\xa4lisen avaruusaseman runkoelementtej\xc3\xa4 (truss) valmistavalla Boeingin tehtaalla. Vuonna  1998 h\xc3\xa4n siirtyi Johnson Space Centeriin lentosimulaatioinsin\xc3\xb6\xc3\xb6riksi (FSE) avaruussukkuloiden laskeutumista harjoittelevaan lentokoneeseen (C-11A Shuttle Training Aircraft)._NEWLINE_NASA valitsi Stottin teht\xc3\xa4v\xc3\xa4spesialistiksi hein\xc3\xa4kuussa 2000. H\xc3\xa4n aloitti astronauttikoulutuksen elokuussa 2000. Stott toimi ISS:n Retkikunta 10:n miehist\xc3\xb6n ja lennonjohdon yhteyshenkil\xc3\xb6n\xc3\xa4 (CAPCOM). Huhtikuussa 2006 h\xc3\xa4n vietti 18 p\xc3\xa4iv\xc3\xa4\xc3\xa4 yhdess\xc3\xa4 viiden muun henkil\xc3\xb6n kanssa NASAn vedenalaisen NEEMO-projektin Aquarius-tutkimuslaboratoriossa. Stott nimitettiin ISS:n Retkikuntien 20 ja 21 miehist\xc3\xb6\xc3\xb6n ja h\xc3\xa4net laukaistiin 29. elokuuta 2009 kansainv\xc3\xa4liselle avaruusasemalle avaruussukkulalennolla STS-128. Maahanpaluu tapahtui 27. marraskuuta 2009 lennolla STS-129. Stott nimitettiin avaruussukulalennon STS-133:n miehist\xc3\xb6\xc3\xb6n. H\xc3\xa4n osallistui helmi-maaliskuussa 2011 sukkulalennolle STS-133 Discovery.'